Atbilde uz ieinteresētā pakalpojuma sniedzēja 12.08.2024. saņemto jautājumu Rīgas valstspilsētas pašvaldības Izglītības, kultūras un sporta departamenta (turpmāk – Departaments vai Pasūtītājs) iepirkumā “Gaismas festivāla “Staro Rīga 2024” programmas pasākumu saturiskā izstrāde un realizēšana”, identifikācijas Nr. RVPIKSD 2024/17 (turpmāk – Iepirkums).

**Jautājums:**

“Vēlējos jautāt, vai pareizi saprotu, ka šobrīd tikai notiek Staro Rīga 2024 programmas saturiskās izstrādes īstenotāja iepirkums?

Mums interesēja, kā notiek objektu pieteikšana/izskatīšana/apstiprināšana – teiksim, ja mums interesētu Katoļu 22 mājas izgaismošana konkrētas tēmas ietvaros, kā laikus uzzināt priekšnoteikumus dalībai Staro Rīga?”

**Atbilde uz ieinteresētā piegādātāja jautājumu:**

Šobrīd notiek gaismas objektu/programmu iepirkums Festivāla pamatprogrammai.

Iepirkuma 9 daļas atbilst Festivāla mākslinieciskajai koncepcijai un maršrutam (saskaņā ar tehniskās specifikācijas noteikto). Dalības noteikumi ir izklāstīti iepirkuma nolikumā un tā pielikumos.

Festivālā tiks veidota arī līdzdalības programma, kurā varētu tikt iekļauti festivāla partneru un iedzīvotāju iniciatīvas gaismu objekti. Tās izziņošana paredzēta septembrī.

.